kardosdrur/scandi-wiki huggingface dataset:
Bernt Tunold

Bernt Tunold (født 25. februar 1877 på øen Selja, Stad kommune, Vestland ; død 23. januar 1946 i Bergen) var en maler som gennem sin kunstnerkarriere især malede motiver med tilknytning til den gamle bondekultur på Vestlandet.

Som 18-årig flyttede Tunold til Bergen og begyndte at tage undervisning i tegning og maling.. Han blev ven med maleren Nikolai Astrup som han blev inspireret af.

Tunold boede nogle år i en gammel røgstue i Nordfjord, en periode hvor han søgte at skildre natur og byggeskik i egnens bygder. Han flyttede igen til Bergen, og omkring 1930 begyndte han at male stilleben, bl.a. blomsterbilleder. Han var stærkt knyttet til Vestlandet, og vendte ofte tilbage til de samme motiver.

Et Galleri Bernt Tunold åbnede 1998 i byen Hyen der ligger i bunden af Hyenfjorden i Sogn og Fjordane.

Referencer

Eksterne henvisninger

 Bernt Tunold på Kunsthistorie.com  med mange billeder
 Bernt Tunold i Norsk kunstnerleksikon af Oscar Thue og Sigrid Rømcke Thue
 Bernt Tunold  i Norsk biografisk leksikon af Glenny Alfsen
 "Tunold-steinen i Selje" hos Leksikon.fylkesarkivet.no
 Bernt Tunold hos Nrk.no



Malere fra Norge
Nordmænd i 1800-tallet
Nordmænd i 1900-tallet
Kulturen på P1

Kulturen er et radioprogram på DR P1, som har sendt siden februar 2018, og som afløste programmet P1 Eftermiddag, der havde sendt siden 2014. Fra 2022 skiftede programmet navn fra Kulturen på P1 til blot at hedde Kulturen. Det er et værtsbaseret program med gæster i studiet, telefoninterviews og enkelte reportager, og det sendes mandag til torsdag mellem kl. 14 og 16.

Programmets værter er Maja Nyvang Christensen, Jesper Dein, Karen Secher, Linnea Albinus Lande og Chris Pedersen, som afløste Tore Leifer d 1. august 2023. Redaktør er Astrid Louise Jensen. Den 1. juni 2020 tiltrådte Jakob Sloma Damsholt som redaktionschef for DR's P1 og Debat, hvorunder Kulturen på P1 hører.

Modtagelse
Kulturen på P1 blev kort efter sin start anmeldt af Lone Nikolajsen i Information. Ifølge anmeldelsen er man i trygge hænder i Kulturen på P1, men det ville næppe blive omtalt i programmet, hvis man ikke havde noget pænt at sige om et kulturprodukt. Konklusionen var, at Kulturen på P1 holder et stabilt niveau med få overraskelser.

Mads Gordon Ladekarl og Nikolaj Krogh Bonde på Syddansk Universitet (SDU) undersøgte i et speciale alt kulturstof på Kulturen på P1 og i Politiken, Jyllands-Posten og Information over syv dage i 2019. Kun to af 227 artikler og indslag kunne ifølge dem defineres som kritisk, undersøgende kulturjournalistik, ingen af dem var fra Kulturen på P1.

Henvisninger

Radioprogrammer fra Danmarks Radio
Egert H. Pedersen

Egert Hjuler Pedersen (født 10. september 1940) er en dansk politiker fra partiet Venstre, der fra 1982 til 2001 var borgmester i Aulum-Haderup Kommune. 

Egert H. Pedersen er gårdejer som sit civilerhverv.

Referencer

Borgmestre fra Venstre
Tidligere borgmestre fra Danmark
Christen Dam Larsen

Christen Dam Larsen (født 8. januar 1950) er en dansk politiker fra partiet Venstre, der fra 2002 til 2006 var borgmester i Aulum-Haderup Kommune.

Christen Dam Larsen var gårdejer som sit civile erhverv.

Referencer

Tidligere borgmestre fra Danmark
Borgmestre fra Danmark
Preben Jensen

Preben Jensen (født 19. maj 1947) er en dansk politiker fra partiet Venstre, der fra 2002 til 2006 var borgmester i Billund Kommune.

Preben Jensen blev valgt til kommunalbestyrelsen ved kommunalvalget i 2001 og tiltrådte i byrådet 1. januar 2002. Allerede to dage senere, 3. januar 2002 blev han valgt til borgmester, efter den netop genvalgte mangeårige borgmester, partifællen Erik Tychsen gik af på grund af sygdom.

Jensen blev den sidste borgmester i den gamle Billund Kommune. Ved Strukturreformen 2007 blev Billund Kommune sammenlagt med Grindsted Kommune. Kommunens navn blev Billund, men Grindsted blev kommunens centrum. Den hidtidige borgmester i Grindsted Kommune, Ib Kristensen blev valgt som Venstres borgmesterkandidat til den ny kommune og blev efter valget konstitueret som borgmester. Til gengæld blev han ved valget i 2005 valgt til regionsrådet i Region Syddanmark, som tiltrådte 1. januar 2007. Preben Jensen har herefter siddet i regionsrådet siden, men genopstiller ikke ved valget i 2021.

Referencer

Borgmestre fra Venstre
Tidligere borgmestre fra Danmark
Bo Nilsson

Bo Nilsson (født 1. maj 1937 i Skellefteå, død den 25. juni 2018 i Stockholm i Sverige) var en svensk komponist, sangskriver, trompetist og forfatter.

Nilsson fik som ung undervisning i klaver, og spillede i forskellige jazzorkestre. Han var som komponist selvlært. Han skrev orkesterværker, kammermusik, sange, filmmusik, stykker for mange instrumenter, elektronisk musik, jazzmusik, popmusik etc. Han var inspireret af Pierre Boulez og Karlheinz Stockhausen, men udviklede med tiden en personlig stil som udspillede sig mest i avantgarde og moderne klassisk musik, selvom han også skrev lyrisk og melodisk musik. Nilsson var medlem af den Svenske Komponistforening, og blev æresdoktor ved Luleå Tekniske Universitet. Han skrev også musiklærerbøger og romaner herom igennem tiden.

Udvalgte værker 

 Artic Air (2001) - for orkester
 Kadence (2001) - for orkester
 Kun for strenge (1954) - for lille strygeorkester
 To stykkker (1955) - for fløjte, basklarinet, klaver og 4 slagtøjspillere
 Tre scener (1960-1961) - for kammerorkester
 Kvantiteter (1957) - for solo klaver
 En blok time - (1957-1958) - for sopran og kammerensemble
 Kort en Gösta Oswald (1958-1962) (kantatecyklus) - for sopran, alt, kvindekor, 3 orkestre og fortællere

Eksterne henvisninger 
 om Bo Nilsson
 Artikel om Bo Nilsson

Komponister fra Sverige
Forfattere fra Sverige
Paiko (bjerg)

Bjerget Paiko eller Pajak på bulgarsk (græsk : Πάικο | Paiko) er en lille bjergkæde (areal: 399 km2 ), der ligger på grænsen til de regionale enheder Pella og Kilkis i Centralmakedonien, Grækenland. Der er en lang række klostre, kirker og kapeller i Paikoområdet

Geografi 
Paiko er en kurvet udvidelse mod nordøst for den tilstødende Vorasbjergkæde. Sammen omgiver de sletten ved Aridea. Øst og syd for Paiko er sletterne ved henholdsvis floden Vardar (Axios) og Giannitsas sletter.

De højeste toppe er Skra (1.097 moh.), Tsouma (1.219 moh.), Vertopia (  ), Pirgos (1.494moh.), Kadasti (1.607 moh.) og Ghola Tsouka (1.650 moh.). Pirgos, Vertopia og Kadasti omgiver et stort plateau (tidligere en naturlig græsslette) i højde omkring 1.200 moh. De fleste områder på plateauet er beboede eller dyrkede.

Geologi 
Paiko består af vulkanske og aflejrede klipper, hovedsageligt carbonatit og ofiolit. Sedimentære klipper findes mest i de nordøstlige områder.

Hydrologi 

Paiko er rig på søer og underjordiske vandområder, der ofte kan drikkes. Kilder findes ved forbjergene og små vådområder, der er forbundet med flere vandløb, kan findes i store højder. To vandfald og en lagune med blågrønne farvande ligger nær Skra-toppen.   

Øst for bjerget er en lille kunstig sø (Metalleiou -søen) der er 35 m dyb og omkreds omkring 4 km.

Kilder og henvisninger 

Bjerge i Grækenland
Centralmakedonien
Fernando Jorge

Fernando Dayan Jorge Enriquez (født 3. december 1998) er en cubansk kanoroer. 

Han konkurrerede i de olympiske lege i Tokyo 2020 og vandt en guldmedalje i mændenes C-2 1000 meter -stævne.

Referencer

Eksterne henvisninger 
 

Kanoroere fra Cuba
Medaljevindere ved sommer-OL 2020
Deltagere ved sommer-OL 2020
Olympiske mestre fra Cuba
Jayson Tatum

Jayson Christopher Tatum (født 3. marts 1998) er en amerikansk professionel basketballspiller som spiller for NBA-holdet Boston Celtics. Han er blevet valgt til All-Star holdet fire gange i sin karriere.

Klubkarriere

Boston Celtics 
Tatum blev draftet med det tredje valg af Celtics ved 2017 draften. Boston havde oprindeligt det første valg, men havde traded det til Philadelphia 76ers med håbet om, at de fik den spiller de gerne vil have, nemlig Tatum. Dette lykkedes, da han ikke blev taget før dem. Han havde en god debutsæson, og kom på First Team All-Rookie, hvilke er de 5 bedste rookies i sæsonen.

Efter en fin anden sæson, så fik Tatum sit helt store udbrud i sin tredje sæson. Tatum blev bedre i sådan set alle kategorier, men især hans scoring var meget forbedret, og han kom på sit første All-Star hold i sin karriere. Han kom også på All-NBA third team, for de 11-15 bedste spillere fra den foregående sæson.

Før 2020-21 sæsonen skrev Tatum en ny makskontrakt med Celtics. Tatum fortsatte sine gode takter, og havde sin statiske bedste sæson i 2020-21, og kom igen på All-Star holdet. Han scorede den 29. maj 2021 i en slutspilkamp imod Brooklyn Nets 50 point.

Tatum scorede den 6. maj 2022 54 point i en kamp imod Brooklyn Nets, og tangerede hermed Larry Birds rekord med 4 kampe med 50+ point i en Celtics trøje. Celtics nåede hele vejen til finalen i sæsonen, men tabte her til Golden State Warriors.

Han slog den 16. januar 2023 Larry Birds rekord, da han scorede 51 imod Charlotte Hornets. I All-Star kampen scorede han 55 point, og slog hermed rekorden for flest point i en All-Star kamp nogensinde.

Landsholdskarriere 
Tatum har været involveret med det amerikanske landshold på både ungdoms og seniorniveau i sin karriere. Han var med på det amerikanske U/17 landshold som vandt guld ved U/17 Verdensmesterskabet i 2014, og U/19 landsholdet som vandt guld ved U/19 Verdensmesterskabet i 2015.

Tatum var med på det amerikanske seniorlandshold som vandt guld ved OL i 2020.

Referencer

Eksterne henvisninger 

 Jayson Tatum på NBA.com
 Jayson Tatum på USA Basketball

Personer fra St. Louis
Basketballspillere fra USA
Basketballspillere fra Boston Celtics
Basketballspillere ved sommer-OL 2020
Olympiske mestre fra USA
Medaljevindere ved sommer-OL 2020
Serguey Torres

Serguey Torres Madrigal (født 20. januar 1987) er en cubansk kanoroer. 

Han placerede sig som nr. ni, seks og seks i C-2 1000 meter ved henholdsvis OL 2008, 2012 og 2016. 
Han konkurrerede også i de olympiske lege i Tokyo 2020 og vandt en guldmedalje i C-2 1000 meter stævne for mænd.

Referencer

Eksterne henvisninger 
 

Kanoroere fra Cuba
Olympiske mestre fra Cuba
Medaljevindere ved sommer-OL 2020
Deltagere ved sommer-OL 2008
Deltagere ved sommer-OL 2012
Deltagere ved sommer-OL 2016
Deltagere ved sommer-OL 2020
Ljubljana Jože Pučnik Lufthavn

Ljubljana Jože Pučnik Lufthavn () , også kendt under sit tidligere navn Brnik Lufthavn (), er en international lufthavn i Sloveniens hovedstad Ljubljana og den største lufthavn i Slovenien. Den ligger nær byen Brnik, 24 km nordvest for Ljubljana og 9.5 km øst for Kranj, ved foden af Kamnik–Savinjaalperne.

Eksterne henvisninger

Referencer 

Lufthavne i Slovenien
Bygninger, konstruktioner og anlæg i Ljubljana
U/20-VM i atletik 2021

U/20-Verdensmesterskaberne i atletik 2021,  arrangeret af IAAF,  er den 18. udgave af juniorverdensmesterskabet, som er for ungdomsatleter (født senest 1. januar 2002) og bliver afholdt fra den 17. til den 22. august 2021 i Nairobi, Kenya.

Kalender 

lins wako

Medaljefordeling

Referencer

Eksterne henvisninger 

 Officiel hjemmeside

VM i atletik
U/20-VM i atletik
Sport i 2021
U/20-VM i atletik

U/20-Verdensmesterskabet i atletik eller Ungdomsverdensmesterskabet i atletik er en sportskonkurence for atleter under 19 år, i atletik. 

Konkurrencerne blev lanceret som IAAF Junior-Verdensmesterskaberne i Atletik in 1986 og blev omdøbt til U/20-VM i atletik i november 2015. 

Siden 1986, er U/20-VM blevet afholdt hvert andet år, med undtagelse af 2020, arrangeret af IAAF.

Værtsbyer

Eksterne henvisninger 

 Officiele U/20-VM i atletik hjemmeside
 Resultater 1986 til 2021
 List of medallists at gbrathletics.com

 
VM i atletik
Etableret i 1986
Kovel rajon

Kovel rajon (, ) er en af 4 rajoner i Volyn oblast i Ukraine. Kovel rajon er beliggende nordvestligt-centralt i oblasten. Mod vest grænser rajonen op til voivodskabet Lublin i Polen, og mod nord grænser den op til Brest voblast i Hviderusland.

Ved Ukraines administrative reform fra juli 2020 blev Kovel rajon udvidet med andre nærtliggende rajoner, ligesom byen Kovel indgik i rajonen. Det samlede befolkningstal for Kovel rajon er dermed 271.000.

Størstedelen af Kovel rajon befinder sig inden for det vidtstrakte lavsletteområde Polesien (), der samlet har et areal på 130.000 kvadratkilometer. Navnet er dannet ud fra ord for enten "skov" eller "mose/sump" eller måske begge dele, og Polesien betegnes da også som et af de største moseområder i Europa. Inden for Polesien og i det nordvestlige hjørne af Kovel rajon finder man Shatskij nationalpark, der er et UNESCO-udpeget biosfærereservat, og nationalparken byder bl.a. på Ukraines dybeste sø, Svitjaz. 
Til venstre ses en ukrainsk postblok, med dyrearter forekommende i Shatskij nationalpark som motiver. I midten af miniarket er den sorte stork, som i midten af 1800-tallet ynglede fåtalligt i Danmark, men nu anses for forsvundet fra Danmark på grund af træfældning og afvanding af de store uforstyrrede løvskove. Blandt andre dyr på miniarket er den europæiske ål, strandtudsen og lækatte.

Referencer 

Volyn oblast
Rajoner i Ukraine
Vincenzo

Vincenzo er en sydkoreansk tv-drama/serie på 20 episoder. Hovedrollerne spilles af henholdsvis Song Joong-ki (Vincenzo Cassano/Park Joo-hyung), Jeon Yeo-been (Hong Cha-Young), Ok Taec-yeon (Jang Jun-woo/Jang Han-seok), Kim Yeo-jin (Choi Myung-hee) og Kwak Dong-yeon (Jang Han-seo).

Eksterne henvisninger 
 

Sydkoreanske tv-serier fra 2020'erne
Tv-programmer fra tvN
Dramaserier fra Sydkorea
Jeanine Áñez

Jeanine Áñez Chávez (født 13. juni 1967) er en boliviansk politiker og advokat, der fungerede midlertidigt som præsident i Bolivia 2019 til 2020. Áñez var før da senator fra det nordøstlige departement Beni fra 2010 til 2019.

Hun var Bolivias anden kvindelige præsident efter Lidia Gueiler Tejada.

Áñez blev født i mestiz-middelklassefamilie i byen San Joaquín i Beni. Hun studerede til jurist ved det autonome universitet i Beni José Ballivián. Hun etablerede en karriere inden for medierne, arbejdede hun som studievært og senere direktør for Totalvisión. Da hun gik ind i politik, sluttede hun sig til Movimiento Demócrata Social (den demokratiske sociale bevægelse) og fungerede som medlem af den konstituerende forsamling mellem 2006 og 2008. I 2010 blev hun valgt til Bolivias senat. Som senator fokuserede meget af sit arbejde på kvinders rettigheder, især håndteringen af vold mod kvinder. Áñez var kritisk over for præsident Evo Morales' regering med partiet Movimiento al Socialismo (MAS, Bevægelsen for socialisme), for det, hun opfattede som dens mangel på økonomisk gennemsigtighed og krænkelser af menneskerettighederne i Bolivia. Efter et mislykket forsøg på at blive guvernør i Beni i 2012, blev hun valgt til posten som anden viceformand for senatet i 2019.

Efter parlamentsvalget i 2019 og den deraf følgende uro, trådte Morales tilbage og gik i eksil. Áñez blev indsat som præsident ved en session i Bolivias parlament, som MAS mente var ulovlig på grund af dens mangel på beslutningsdygtighed. Bolivias forfatningsdomstol fastslog at Áñez' udnævnelse var forfatningsmæssig. Som reaktion på uroligheder udstedte Áñez et dekret om at fritage politi og militær for strafansvar ved håndteringen af demonstranter. 36 pro-Morales-demonstranter blev efterfølgende dræbt af sikkerhedsstyrker. Áñez' regering iværksatte undersøgelser af påstået korruption og forseelser begået af MAS-politikere, opsagde Bolivias tætte forbindelser til de socialistiske regeringer i Cuba, Venezuela og Nicaragua og indførte foranstaltninger til at reagere på COVID-19-pandemien. Hun stillede op til parlamentsvalget i 2020 for JUNTOS (Sammen), en stor højreorienteret politisk alliance, men opgav sit kandidatur en måned før valget. MAS-kandidaten Luis Arce vandt valget og efterfulgte Áñez som præsident. I 2021 blev Áñez anholdt og sigtet for kriminelle handlinger i forbindelse med massakrene, der fandt sted i løbet af de første dage af hendes præsidentskab, et skridt, som repræsentanter for bl.a Human Rights Watch og Organisationen af Amerikanske Stater betegnede som politisk forfølgelse.

Referencer 

Kvindelige regeringschefer
Bolivias præsidenter
Louros (flod)

Louros () er en flod i Epirus -regionen i det nordvestlige Grækenland . Den er 80 km lang, og dens afvandingsområde er 963 km2. Den har sit udspring i en stor kilde, der ligger umiddelbart nord for landsbyen Vouliasta, i den regionale enhed Ioannina. Den løber sydpå gennem en kløft og derefter en opstemmet sø med et vandkraftværk. Louros løber forbi byen Filippiada og danner grænsen mellem de regionale enheder Arta og Preveza. Floden drejer derefter mod øst ind i den regionale enhed Preveza, der løber gennem kommunen Louros, der er opkaldt efter floden. Louros munder derefter ud i marsken i den nordlige ende af Ambraciske Golf.

Sammen med floden Strymon er Louros en af kun to floder i verden, hvor den kritisk truede græsk lampret ( Caspiomyzon hellenicus) er fundet.

Referencer

Noter 

Floder i Grækenland
Epirus
Teresa Portela

María Teresa Portela Rivas (født 5. maj 1982) er en spansk kanoroer. 

Hun repræsenterede sit land under sommer-OL 2012 i London, hvor hun blev nummer 4 på K-1 200 meter.

Referencer

Eksterne henvisninger 
 

Kanoroere fra Spanien
Deltagere for Spanien ved sommer-OL 2012
Deltagere for Spanien ved sommer-OL 2016
Deltagere for Spanien ved sommer-OL 2020
Olympiske sølvmedaljevindere fra Spanien
Medaljevindere ved sommer-OL 2020
Jesper Gronenberg

Jesper Gronenberg,  født 1970, er en dansk forfatter og public affairs professional. Især kendt for at være en af de ansvarlige i Falck-sagen, hvor Falck blev idømt en bøde på 30 mio. efter Bagmandspolitiets undersøgelse af ulovlige aktiviteter, og derudover betalte erstatning på 153 mio. kr. til BIOS.

Som forfatter 

Jesper Gronenberg har været forfatter på flere bøger om mellemøstlige forhold.

Blandt andet Verden i Forandring fra 2002 udgivet af Syddansk Universitetsforlag, og Det muslimske broderskab i Ægypten og parlamentarisk demokrati, Syddansk Universitetsforlag 2005.

Tiden i det Radikale Venstre 

Jesper Gronenberg var i en årrække en væsentlig person i baglandet i partiet det Radikale Venstre. I 2004 blev han eksempelvis beskrevet som et af Partiets ”unge håb”. I 1999 stillede han op til Europa-Parlamentsvalget, men opnåede med 264 stemmer ikke valg. I en periode ansat som sekretariatschef på Christiansborg.

Gronenberg har også i andre sammenhænge været en væsentlig stemme i den offentlige debat fra det Radikale Venstres side, fx da han i pressen gjorde klart, at Uffe Elbæk efter hans mening ikke kunne fortsætte som en af partiets ministre.

Erhvervskarriere 
 Konsulent i Kommunernes Landsforening 2002-2006
 Sekretariatschef i det Radikale Venstre 2006-2010
 Underdirektør i TDC, 2011-2014
 Direktør i Falck, 2014-2017
 Branchedirektør i SLD, 2018
 Direktør for kommunikation i Dansk Energi, 2019-2022

Falck-sagen 

Jesper Gronenberg var en af de to direktører i Falck, der var ansvarlig for den ulovlige kampagne mod ambulanceselskabet BIOS. Han fortsatte som følge af sagen ikke i Falck.

Det gav anledning til debat at Jesper Gronenberg og de øvrige ansvarlige i Falck-skandalen igen kunne få ledende stillinger i dansk erhvervsliv, men Dansk Energis direktør Lars Aagaard nægtede at svare på spørgsmål omkring ansættelsen af  en person involveret i alvorlig kriminalitet i en direktørstilling.

Aktuel karriere 
I marts 2022 meddelte Jesper Gronenberg, at han var blevet opsagt i Dansk Energi.

Referencer 

Politisk involverede personer fra Danmark
Malum in se

Malum in se (flertal: mala in se, ) er et latinsk begreb, der bruges om handlinger der anses som moralsk forkerte i sig selv, uafhængigt af om de kriminaliseres ved lovgivning. Disse betegnes mala in se-forbrydelser og står overfor mala prohibita-forbrydelser der alene anses som forkerte på grund af deres kriminalisering.

Ofte anvendte eksempler på mala in se-forbrydelser er krænkelser af kropslig integritet såsom mord og voldtægt.

I common law-jurisdiktioner er sondringen mellem mala in se og mala prohibita-forbrydelser ikke blot filosofisk, men af retlig betydning. I amerikansk ret har sondringen således både betydning for de krav der stilles til strafferetlig tilregnelse og for forbrydelsers klassificering og den heraf følgende ret til jury-medvirken ved straffesagen.

Henvisninger

Kilder 
 
 
 
 

Strafferet
Forbrydelser
Filosofi
Ludhiana

Ludhiana er en by i delstaten Punjab i det nordlvestlige Indien. Den ligger 107 kilometer vest for delstatens hovedstad, Chandigarh. Byen har  indbyggere. Ghaziabad er hovedby i distriktet Ghaziabad.

Referencer

Byer i Punjab (Indien)
Armand Duplantis

Armand Gustav "Mondo" Duplantis (født 10. november 1999) er en svensk/amerikansk stangspringer og den nuværende verdensrekordholder i stangspring på 6.18 meter indendørs og udendørs på 6.22 meter og Olympiske guldvinder. Duplantis vandt som bare 15. år, guld i stangspring ved U/18-VM i atletik 2015. Han vandt ligeledes også guld ved EM i atletik 2018 i Berlin, med en højde på 6.05 meter (ny verdenskord for stangspringere under 20 år), og sølvmedalje ved VM i atletik 2017 i Doha. Duplantis har også vundet guld i Diamond League i 2020 og  EM i indendørs atletik i 2021. Han vandt i 2021, hans første olympiske guldmedalje ved Sommer-OL 2020 i Tokyo.

I december 2020, blev han tildelt Svenska Dagbladets guldmedalje.

Referencer

Eksterne henvisninger 

Stangspringere fra Sverige
Deltagere for Sverige ved sommer-OL 2020
Olympiske mestre fra Sverige
Medaljevindere ved sommer-OL 2020
Medaljevindere fra Sverige ved sommer-OL 2020
Atleter ved sommer-OL 2020
Josefin Olsson

Josefin Olsson (født 23. august 1989 i Nyköping) er en kvindelig svensk sejler. 

Hun deltog for første gang ved Sommer-OL 2012 i London, hvor hun deltog i kvindernes Laser Radial class, hvor hun sluttede på 18. pladsen. Hun deltog ligeledes også ved Sommer-OL 2016 i Rio de Janeiro, i samme disciplin og sluttede som samlet sekser. Hun deltog igen ved Sommer-OL 2020 i Tokyo 2021, i kvindernes Laser Radial. Hun vandt for første gang Olympisk sølvmedalje, efter danske Anne-Marie Rindom.

Referencer

Eksterne henvisninger 
 

Sejlsportsfolk fra Sverige
Deltagere for Sverige ved sommer-OL 2012
Deltagere for Sverige ved sommer-OL 2016
Deltagere for Sverige ved sommer-OL 2020
Olympiske bronzemedaljevindere fra Sverige
Medaljevindere fra Sverige ved sommer-OL 2020
Marit Bouwmeester

Marit Bouwmeester (født 17. juni 1988 Wartena) er kvindelig hollandsk sejler og Olympisk guldvinder.

Bouwmeester vandt OL-guld i Laser Radial class ved Sommer-OL 2016 i Rio de Janeiro, og vandt sølv ved Sommer-OL 2012 i Weymouth. I 2017, blev Bouwmeester af World Sailing kåret som verdens kvindelige bedste sejler på tværs af bådtyper. Også ved Sommer-OL 2020 i Tokyo, deltog hun hvor hun vandt bronze ved hendes tredje OL.

Referencer

Eksterne henvisninger 
 

Sejlsportsfolk fra Sverige
Deltagere for Holland ved sommer-OL 2012
Deltagere for Holland ved sommer-OL 2016
Deltagere for Holland ved sommer-OL 2020
Olympiske bronzemedaljevindere fra Holland
Olympiske sølvmedaljevindere fra Holland
Olympiske mestre fra Holland
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Line Flem Høst

Line Flem Høst (født 10. november 1995) er en kvindelig norsk sejler fra Oslo. Hun vandt bronze ved VM i Laser Radial i 2020 i Melbourne. Hun deltog for første gang, ved Sommer-OL 2020 i Tokyo, i Laser Radial. Hun blev samlet nummer 8.

Referencer

Eksterne henvisninger 
 

Sejlsportsfolk fra Norge
Deltagere for Norge ved sommer-OL 2020
Personer fra Oslo